stanford-oval/wikipedia huggingface dataset:
HMS James Watt

| HMS James Watt |
| --- | --- |


Aluksen vaiheet
Rakentaja:  Pembroken telakka
Kölinlasku:  syyskuu 1850
Laskettu vesille:  23. huhtikuuta 1853
Palveluskäyttöön:  27. maaliskuuta 1854
Poistui palveluskäytöstä:  myyty 1875
Tekniset tiedot
Uppouma:  2 537 80/94 bm
Pituus:  60,5 m (tykkikansi) 49,5 m (köli)
Leveys:  16,8 m
Syväys:  6,6 m
Koneteho:  -
Miehistöä:  750
Aseistus
Aseistus:  tykkikansi: 6 × 8" tykkiä 24 × 32 naulan tykkiä ylempi tykkikansi: 2 × 8" tykkiä 30 × 32 naulan tykkiä puoli- ja etukansi: 22 × 32 naulan tykkiä
HMS James Watt oli Britannian kuninkaallisen laivaston vuonna 1853 vesillelaskettu Agamemnon-luokan 91-tykkinen toisen luokan linjalaiva.
Valmistus

Alus tilattiin 25. huhtikuuta 1847 Pembroken telakalta Cressy-luokan 84-tykkisenä toisen luokan linjalaivana nimellä HMS Audacious. Se nimettiin 18. marraskuuta 1847 HMS James Wattiksi. Alus tilattiin 14. kesäkuuta 1849 uudelleen Agamemnon-luokan aluksena ja luokiteltiin 26. maaliskuuta 1851 91-tykkiseksi toisen luokan linjalaivaksi. Alukselle asennettiin Boulton and Wattin höyrykone, joka oli ollut HMS Vulcanilla.
Köli laskettiin syyskuussa 1850. Alus laskettiin vesille 23. huhtikuuta 1853 ja valmistui 27. maaliskuuta 1854.
Palvelus

Alus otettiin palvelukseen 20. tammikuuta 1854 Plymouthissa päällikkönään George Augustus Elliot. Alus osallistui Krimin sotaan Itämerellä vuosina 1854–1855 heikosta suorituskyvystään huolimatta. Aluksen höyrykone vaihdettiin vuonna 1856, mikä maksoi 5 706 puntaa. Aluksen päällikkönä oli 1856–1857 Talavera Vernon Anson. Alus oli 23. toukokuuta 1856 Lissabonissa. Alus poistettiin palveluksesta 23. huhtikuuta 1857. Se oli telakalla Plymouthissa, kunnes se palautettiin palvelukseen 19. maaliskuuta 1859 Kanaalin laivueeseen päällikkönään Edward Codd. Alus siirrettiin Välimerelle lokakuussa ja poistettiin palveluksesta 21. kesäkuuta 1862.
Alus myytiin tammikuussa 1875 Castlelle Charltoniin romutettavaksi.
He vaelsivat auringossa

| He vaelsivat auringossa> A Walk in the Sun |
| --- | --- |

Ohjaaja:  Lewis Milestone
Käsikirjoittaja:   Robert Rossen  Harry Brown 
Tuottaja:  Lewis Milestone
Säveltäjä:   Freddie Rich  Millard Lampell ja Earl Robinson (laulut) 
Kuvaaja:  Russell Harlan
Leikkaaja:  W. Duncan Mansfield
Pääosat:   Dana Andrews  Richard Conte  John Ireland  Lloyd Bridges  Sterling Holloway  Norman Lloyd 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios
Ensi-ilta:  1945, Suomessa 1951
Kesto:  117 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
He vaelsivat auringossa (A Walk in the Sun) on Lewis Milestonen ohjaama yhdysvaltalainen sotaelokuva vuodelta 1945. Siinä toisen maailmansodan amerikkalaisjoukot etsivät Italian maaseudulla siltaa, joka heidän on määrä räjäyttää.
Tuotanto

Milestone tilasi Millard Lampellilta ja Earl Robinsonilta lyhyitä lauluja, joita käytettiin elokuvan suvantokohdissa. Laulut esittää Kenneth Spencer. Ennakkokatseluiden perusteella osa niistä jätettiin lopullisesta versiosta pois.
Vastaanotto

Helsingin Sanomien Mikael Fränti kirjoitti elokuvan tv-esityksen alla 1986 sen olevan elokuvan Länsirintamalta ei mitään uutta (1930) rinnalla toinen niistä pasifistisista sotafilmeistä, joiden ansiosta Lewis Milestone jää elokuvan historiaan: ”Milestone välittää rehellisen lähikuvan Salernon rannalle nousevien amerikkalaisten miesten tunnelmista. Italian auringon alla nämä teksasilaisen divisioonan tuntemattomat sotilaat kohtaavat sodan pelot kaikessa järkyttävyydessään.”
Vuonna 2016 He vaelsivat auringossa otettiin mukaan Yhdysvaltojen National Film Registryyn, johon kootaan kulttuurisesti, historiallisesti tai esteettisesti merkittäviä amerikkalaiselokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Aiheesta muualla

He vaelsivat auringossa Internet Movie Databasessa (englanniksi)
Gummandoora

| Gummandoora |
| --- | --- |
Merialue:  Selkämeri
Suurin saari:  Iso-Enskeri
Muita saaria:  Gummandoora
Valtio
Valtio:  Suomi
Maakunta:  Satakunta
Kunta:  Pori
Gummandoora on Selkämeressä Porin Ahlaisten edustalla sijaitseva saari ja samanniminen saaristo. Gummandooran uloimmat saaret kuuluvat Selkämeren kansallispuistoon. Osa saaristoa on myös Natura 2000 -aluetta. Saaristoon lasketaan kuuluvaksi Gummandooraa ympäröivien saarten lisäksi myös etäämmällä sen eteläpuolella sijaitsevia saaria, muun muassa Hylkiriutta, Vähä- ja Iso-Enskeri sekä Seliskeri.
Gummandooran alue on säilynyt lähes kokonaan luonnontilaisena. Saarilla on ainoastaan joitakin kalastajien tukikohtiaan pitämiä mökkejä sekä Selkämeren Veneilijöiden tukikohta, muuten ne ovat rakentamattomat. Seliskerin ja Iso-Enskerin saarissa on Porin kaupungin ylläpitämä retkisatama, lisäksi Iso-Enskerissa on 1,3 kilometrin mittainen luontopolku. Gummandooran eläin- ja kasvilajisto on monipuolista, erityisen arvokkaana pidetään alueen merilinnustoa. Saaret ovat pääosin moreeni- ja hiekkakerrosten peittämiä, eikä paljaita kalliorantoja juurikaan ole.
Aiheesta muualla

Gummandooran ja Pooskerin saaristo Luontoon.fi. Metsähallitus. Arkistoitu 20.4.2016. Viitattu 11.4.2016.
Gustav Falke

| Gustav Falke |
| --- | --- |
 Gustav Falke
Henkilötiedot
Syntynyt: 11. tammikuuta 1853 Lyypekki
Kuollut: 8. helmikuuta 1916 (63 vuotta) Hampuri, Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Gustav Falke (11. tammikuuta 1853 Lyypekki – 8. helmikuuta 1916 Hampuri, Saksa) oli saksalainen lyyrikko mutta myös humoristi. Runokokoelmien lisäksi Falke julkaisi myös monografian Joseph von Eichendorffista (1906), romaaneja, saturunoja sekä kertomuksia ja runoja lapsille. Falke oli kirjakauppias, ennen kuin omistautui musiikille ja toimi musiikinopettajana Hampurissa. Hampurin kaupungin senaatti myönsi Falkelle 1903 elinikäisen 3 000 silloisen Saksan markan vuosieläkkeen.
Lyyrikkona Falke kuului lähinnä Theodor Stormin koulukuntaan. Hän sai vaikutteita runoilijaystäviltään Detlev von Liliencronilta ja Richard Dehmeltä mutta omaksui pian omaperäisen tyylin.
Teokset (valikoima)

Mynheer der Tod (1892)
Tanz und Andacht (1893)
Zwischen zwei Nächten (1894)
Neue Fahrt (1897)
Mit dem Leben (1899)
Hohe Sommertage (1902)
Aiheesta muualla

Kuvia tai muita tiedostoja aiheesta Gustav Falke Wikimedia Commonsissa
Gumi

| Gumi |
| --- | --- |
 Gumi
 Koordinaatit: 36.1166°N, 128.3637°E 
Valtio:   Etelä-Korea
Maakunta:  Pohjois-Gyeongsang
Väkiluku (2016):  419 891
 
 www.gumi.go.kr/en/main.do 
Infobox OKVirheellinen NIMI-arvo: 
Gumi (kor. 구미시, Gumi-si, hanja 龜尾市) on kaupunki Etelä-Korean Pohjois-Gyeongsangin maakunnassa. Se sijaitsee linnuntietä 203 kilometriä Soulista kaakkoon. Vuonna 2016 kaupungin väkiluvuksi arvioitiin 419 891.
Kaupungintalo.
Näköalahissi Guemovuorelle.
Kumoh National Institute of Technologyn kampusaluetta.
Aiheesta muualla

Kuvia tai muita tiedostoja aiheesta Gumi Wikimedia Commonsissa
Graafinen betoni

Hämeenlinnan maakunta-arkisto, arkkitehtitoimisto Heikkinen-Komonen Oy. Elementtien graafinen suunnittelu Aimo Katajamäki. Vuoden betonirakenne 2009
Graafinen betoni on menetelmä, jossa betonielementin pintaan saadaan kehitettyä pysyvä, tarkka yksityiskohtainen kuvio. Kuvio voi olla käytännössä mikä tahansa: kuva, teksti, rasteri tai viivasto, tai jokin näiden yhdistelmä. Menetelmän kehitti sisustusarkkitehti Samuli Naamanka vuonna 1997. Sitä käytetään julkisivuihin, sisustuksiin, erilaisiin muureihin esimerkisi melumuureihin ja betonilaattoihin.
Menetelmä

Menetelmää voidaan käyttää vain niissä betonituotteissa jotka valetaan vaakatasossa ja se ei sovellu siten paikalla valettavaksi. Menetelmässä käytetään erilaisia painotekniikoita joilla painetaan pintahidasteaineita sisältävä kuvio erikoiskalvolle, joka on paperia jossa on erikoispinnoite. Kalvo asetetaan elementtinmuotin pohjalle, jonka jälkeen muottiin valetaan betoni. Kohdissa joihin tulee kuvioita on painettu pintahidastinta. Hidasteaineen täytyy olla kosteaa silloin kun betoni valetaan sen päälle jotta se estäisi betonin kovettumisen. Kun betoni on kovettunut muotti sen ympäriltä puretaan. Betonin pinnalla on kuvio jonka kohdalta betoni ei ole kovettunut pintahidastimen takia. Kovettumaton pintasementti pestään pois painepesurilla jolloin betonin pinnasta tulee pesubetonista muodostunut kuvio tulee näkyviin. Kuvion muodostaa sileän betonipinnan ja pesubetonipinnan välinen kontrasti.
Graafista betona voidaan muunnella käyttämällä normaalia harmaata sementtiä tai valkosementtiä. Sementti voidaan myös värjätä pigementillä ja kiviaineella voidaan muunnella muodostuvan kuvan kuvioiden väriä.
Esimerkkejä käyttökohteista

Graafista betonia on käytetty Suomessa muun muassa Hämeenlinnan maakunta-arkiston ja porvoolaisen Albert Edelfeltin koulun julkisivuissa.
Kuvia

Albert Edelfeltin koulu, Por­voo (2009). Ark­ki­teh­ti­toi­mis­to Leena Yli-Lonttinen Ky. Lai­van­ra­ken­ta­jat nä­kyy lip­pu­tan­gon oi­kea­l­la puo­lel­la.
Albert Edelfeltin Lai­van­ra­ken­ta­jat (1886) on iku­is­tet­tu graa­fi­seen be­to­niin. Teo­kses­sa kol­me poi­kaa takiloi leik­ki­lai­vaa.
Lä­hi­ku­va va­sem­man­puo­lei­sen po­jan pää­stä. Ku­vi­on vaa­leis­sa koh­dis­sa pin­nas­sa on puh­das­va­lu­pin­tai­nen be­to­ni ja tum­mis­sa koh­dis­sa tum­ma ki­vi­ai­nes on hie­no­pes­ty esiin.
De­tal­ji va­sem­man­puo­lei­sen po­jan pää­stä. Ku­va on ras­te­roi­tu sa­no­ma­leh­ti­va­lo­ku­van ta­paan: tum­mi­en pis­tei­den ko­koa ja ti­heyt­tä sää­tämäl­lä saa­daan nä­ky­mään har­maa­sä­vy­jä.
Graa­fis­ta be­to­nia on käy­tet­ty toi­sen ker­ro­ksen ulos­käy­nti­en ver­houk­sis­sa. Tämä on Ate­neu­min ko­ko­el­mis­sa ole­va Edel­fel­tin Kak­si om­pe­le­vaa tyt­töä ik­ku­nan vie­res­sä (1888).
Lii­kun­ta­sal­in ul­ko­sei­nä­ele­men­teis­sä on ku­vio­ai­hee­na käy­tet­ty tai­tei­li­jan sig­nee­raus­ta.
Asuinkerrostalo Helsingin Viuhka (2017). Arkkit.tsto Konkret Oy.
Helsingin Viuhkan pääty jossa on käy­tet­ty graa­fis­ta be­to­nia.
Kuvioaihe päädyn seinäelementissä.
Aiheesta muualla

Kuvia tai muita tiedostoja aiheesta Graafinen betoni Wikimedia Commonsissa
Palhus, Katja: Patentti varjelee betonia IPRinfo.  10.12.2009. Viitattu 8.1.2021.
Aikaa kestäviä tarinoita Graphic Concrete. Viitattu 8.1.2021. (englanniksi)
Tompuri, Vesa: Graafinen betoni koristaa Pauligin vanhaa teollisuustonttia Rakennustaito.  24.6.2015 /päiv. 26.10.2016. Viitattu 8.1.2021.
Värilliset betonipinnat Betonilehti. Viitattu 8.1.2021.
Helge Larsson

| Mitalit> Maa:   Ruotsi.Miesten ratamelonta. Olympialaiset  | Mitalit> Maa:   Ruotsi.Miesten ratamelonta. Olympialaiset  | Mitalit> Maa:   Ruotsi.Miesten ratamelonta. Olympialaiset  | Maa:   Ruotsi> Miesten ratamelonta. |
| --- | --- | --- | --- |
|  Pronssia | Berliini 1936 | K-2, 10 000 m |  |
Helge Teodor Larsson (25. lokakuuta 1916 Tukholma – 19. marraskuuta 1971 Tukholma) oli ruotsalainen ratameloja ja olympiamitalisti. Hän edusti Ruotsia Berliinin kesäolympialaisissa 1936 saavuttaen pronssia 10 000 metrin kajakkikaksikossa parinaan Tage Fahlborg.
Halford Mackinder

Halford Mackinder
Halford Mackinder (1861–1947) oli englantilainen maantieteilijä ja akateemikko. Häntä pidetään geopolitiikan perustajana, sillä sir Halford Mackinderin mallit historian maantieteellisestä ytimestä muodostivat tieteenalan pohjan.
Oxfordin yliopistossa toimineen Mackinderin vuosina 1904 ja 1919 julkaisemat teoriat eivät siinä mielessä ole geopolitiikkaa, sillä tekijä itse ei koskaan käyttänyt termiä geopolitiikka. Mackinder kuitenkin loi teorioillaan kuvan globaalista kilpailusta, jossa on olemassa maasta itsestään johdettavissa olevia, osin ihmistoiminnasta riippumattomia voimia. Hän laati niin kutsutun sydänmaateorian. Maailmanlaajuisessa mittakaavassa Euraasia on hänen mielestään globaalin vallan luonnollinen tyyssija, koska se sijaitsee sijaitsee keskellä, maailman keskipisteessä. Edullisin sijainti maalle on Mackinderin mukaan keskellä. Euraasia oli maavalta, jota vastaan merivalloilla ei olisi mahdollisuuksia kilpailla. Lisäksi Euraasiaa ympäröi Mackinderin mukaan alue, jonka valloittaminen tekee siitä koko maailmaa hallitsevan mahdin.
Mackinder jakoi maailman hierarkkiseen maantieteelliseen järjestykseen, joka koostui samankeskisistä ympyröistä, joiden ydin on lähes identtinen venäläisen valtakunnan alueen kanssa. Maailman keskipisteessä on hänen mukaansa Euraasian manner, jonka keskellä ovat Euraasian maat eli sydänmaa (engl. pivot area). Itä-Euroopan hallinta merkitsee sydänmaan hallintaa ja sydänmaan hallinta merkitsee maailmansaaren hallintaa. Maailmansaari koostuu kolmesta mantereesta: Afrikasta, Aasiasta ja Euroopasta. Mackinderin mielestä se, joka hallitsee maailmansaarta, hallitsee koko maailmaa.
Halfdan Ragnarsson

Halfdan Ragnarsson (k. noin 877) oli viikinkipäällikkö, joka perusti Yorkin Jorvikin kuningaskunnan 875 tai 876. Halfdan oli kertomusten mukaan Ragnar Lodbrokin poika.
Tanskalaisten viikinkien ”suuri pakana-armeija” hyökkäsi Itä-Angliaan vuonna 865. Armeijaa johtivat Halfdan sekä hänen veljensä Ivar Luuton ja Ubbe Ragnarsson. Halfdanin joukot miehittivät Tynen jokisuun vuonna 874 ja taistelivat Strathclydessa sekä piktien että brittien kanssa. Anglosaksien kronikan mukaan Halfdan jakoi vuonna 876  miehilleen Northumbriasta maa-alueita. Sen jälkeen hän ilmeisesti lähti Pohjois-Irlantiin suuntautuneille sotaretkille. Halfdan saattaa olla Ulsterin annaaleissa mainittu tanskalaiskuningas ”Albann”, joka annaalien mukaan sai surmansa Strangford Loughissa (Loch Cuan) vuonna 877. Toisten kertomusten mukaan Halfdan olisi pysytellyt Yorkissa vuoteen 883 saakka.
Guitar Hero 5

| Guitar Hero 5 |
| --- | --- |

Kehittäjä:  Neversoft (PlayStation 3, Xbox 360) Vicarious Visions (Wii) Budcat Creations (PlayStation 2)
Julkaisija:  Activision Red Octane
Pelisarja:  Guitar Hero
Pelimoottori:  GH Engine 2.0
Julkaistu:  NA 1. syyskuuta 2009 EU 11. syyskuuta 2009 AUS 16. syyskuuta 2009
Lajityyppi:  musiikkipeli, rytmipeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo PEGI: 12 BBFC: PG ACB: PG
Alusta:  PlayStation 2, PlayStation 3, Xbox 360, Wii
Jakelumuoto:  Blu-ray, DVD, optinen levy
Lisää peliartikkeleitaVideopelien teemasivulla
Infobox OK   : 
Guitar Hero 5 on Activisionin ja Red Octanen julkaisema Guitar Hero -pelisarjaan kuuluva musiikkipeli. Peli julkaistiin syyskuussa 2009 PlayStation 2:lle, PlayStation 3:lle, Xbox 360:lle ja Wiille.
Kuten Guitar Hero World Tour, myös Guitar Hero 5 mahdollistaa pelaamisen koko yhtyeen voimin eli kitaralla, bassolla, rummuilla ja laulaen.
Guitar Hero 5:ssä on 85 kappaletta 83 artistilta. Pelissä voi pelata Johnny Cashin, Carlos Santanan, Shirley Mansonin, Kurt Cobainin ja Matthew Bellamyn hahmoilla.
Peli sai hyvän vastaanoton kriitikoilta, jotka arvostivat peliin tulleita uudistuksia kuten sitä, että peliin voi liittyä uusi soittaja kesken pelin ilman turhia latauksia. Myös uramoodiin sekä moninpeliin tulleita pieniä parannuksia arvostettiin. Pelin soundtrackiä moitittiin liian laajaksi, ja kritiikkiä on herättänyt myös se, että Kurt Cobainin hahmolla voi soittaa minkä tahansa kappaleen.[lähde? ] Pelin jatko-osa on Guitar Hero: Warriors of Rock.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 86.75%
Metacritic: 86/100
Arvostelupisteet
Julkaisu: Pisteet
1UP.com: A
Eurogamer: 9/10
Game Informer: 8.5/10
GameSpot: 8.5/10
GameSpy: 4.5/5
IGN: 8.9/10 (PS3/Xbox 360)   9.3 (Wii)
Guitar Hero 5 sai hyvän vastaanoton. Seth Schiesel New York Timesistä kuvaili Guitar Hero 5:sta "hauskimmaksi Guitar Hero peliksi moneen vuoteen" ja "hyvin innostavaksi rock ’n’ roll kokemukseksi".  Keza MacDonald Eurogameristä kommentoi että "pelissä ei ole mitään vikaa, koska viime pelien onglemat oli korjattu ja peli toi lisää uudistuksia mukaan.  Erik Brudvig IGN:stä kuvaili aloitusvalikon uudistamista "yhdeksi parhaista asioista mitä Neversoft on ikinä tehnyt", vaikka valikot ovat vain pieni osa peliä, niin se vähentää turhautumisia kuten; World Tourin ja muiden Guitar Hero pelien valikoiden kanssa. Arthur Gies GameSpy:sta totesi että käytöliittymän yksinkertaistaminen oli hyväksi. Chris Watters GameSpotista huomioi uuden "party moden", tervetulleeksi lisäykseksi". Ura moodin parannukset saivat myös suurta kiitosta Game Informerin Matt Helgeson totesi että RockFest-moodit ovat lopulta vain nuottien soittamista oikein.
Harri Moisio

Harri Moisio voi tarkoittaa ainakin seuraavia kahta henkilöä:
Harri Moisio, poliitikko
Harri Moisio, radiotoimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harri Moisio”, voi hakea sivunnimihaulla, laajalla sivunnimihaulla tai tekstihaulla.
Harri Nevalainen

Harri Matti Nevalainen (s. 21. tammikuuta 1969 Kaavi) on aktiiviuransa päättänyt suomalainen kymmenottelija. Seuratasolla hän edusti koko uransa ajan Kaavin Kaikua ja hänen valmentajanaan toimi Toivo Nevalainen. Kalevan kisoista Nevalainen saavutti kymmenottelussa kaksi pronssia vuosina 1987 ja 1989. Virallisissa kilpailuissa hän ei ole esiintynyt vuoden 1990 jälkeen.
Hallitussääntö

Hallitussääntö on kaksiosaisen  Lapuan lain järjestyksenpitoa koskeva osio. Lapuan lain alkuperäinen nimi on Hallitus Sääntö ja Kylän Asetus, Lapuan pitäjäsä, laitetut wuonna 1843. Hallitussääntö on ainoastaan yhtä suurpitäjää koskeva paikallislaki, jossa on 15 pykälää. Hallitussääntö on kuvernööri C.O. Cronstedtin esittämä lisäys Lapuan kyläasetukseen, jonka Lapuan pitäjänkokous hyväksyi. Hallitussääntö ja kyläjärjestys on painettu Wolffin kirjapainossa Vaasassa 1844, jolloin se tuli voimaan.
HMS Ceres (D59)

| HMS Ceres |
| --- | --- |
 HMS Ceres

Aluksen vaiheet
Rakentaja:  John Brown and Company, Clydebank
Kölinlasku:  26. huhtikuuta 1916
Laskettu vesille:  24. maaliskuuta 1917
Palveluskäyttöön:  1. kesäkuuta 1917
Poistui palveluskäytöstä:  tukikohta-alukseksi Portsmouthiin lokakuussa 1945
Loppuvaihe:  romutettu 1946
Tekniset tiedot
Uppouma:  4 190 t
Pituus:  140 m
Leveys:  13,3 m
Syväys:  4,3 m
Koneteho:  40 000 shp
Nopeus:  29 solmua
Miehistöä:  327
Aseistus
Aseistus:  5 × 6" (152 mm) tykkiä 2 × 3" (76 mm) tykkiä 2 × 2 naulan tykkiä 8 × 21" (533 mm) torpedoputkea
HMS Ceres oli Britannian kuninkaallisen laivaston Ceres-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä.
Valmistus

Alus tilattiin John Brown and Companyltä Clydebankista, missä köli laskettiin 26. huhtikuuta 1916. Alus laskettiin vesille 24. maaliskuuta 1917 ja otettiin palvelukseen 1. kesäkuuta.
Hanna Airaksinen

| Hanna Airaksinen> Henkilötiedot |
| --- | --- |
Syntynyt: 14. joulukuuta 1970 (ikä 53)
Kansalaisuus:   Suomi
Pesäpalloilija
Seura:  
Pelaajaura
Ammattilaisjoukkueet
1987, 1989–1991, 1994–1998 1992–1993 1999, 2004–2005:  Jyväskylän Kiri  Viinijärven Urheilijat Kirittäret
Hanna Airaksinen (s. 14. joulukuuta 1970) on suomalainen uransa päättänyt pesäpalloilija. Hän edusti urallaan Jyväskylän Kiriä ja Viinijärven Urheilijoita. Airaksinen lopetti aktiiviuransa vuoteen 1999 Kirittärien joukkueessa mutta palasi vielä pelaamaan kausilla 2004 ja 2005. Kaikkiaan Airaksinen pelasi 274 ottelua pääsarjatasolla.
Airaksinen oli urallaan ennen muuta etenijä. Hän jakaa naisten Superpesiksen kaikkien aikojen etenijätilaston kärkipaikan Terhi Röngän kanssa. Molemmat toivat urallaan 653 juoksua. Ero seuraaviin on yli 100 juoksua. Kärkilyönneissä Airaksinen löytyy sijalta seitsemän samoin kuin tehotilastossa.
Airaksinen valittiin Vuoden pesäpalloilijaksi kahdesti, vuosina 1996 ja 1997. Pesispörssissä Airaksisen 1973,7 pistettä oikeuttavat kahdeksanteen sijaan.
Hallituspuolue

Hallituspuolue on puolue, joka toimii hallituksessa. Sillä viitataan yleensä valtion hallituksen puolueeseen tai puolueisiin, mutta myös esimerkiksi kunnan hallituksessa olevista puolueista voidaan käyttää tätä nimitystä. Hallituksen ulkopuolelle jääneitä puolueita kutsutaan oppositioksi.
Esimerkiksi Suomen eduskunnassa eduskuntapuolueet saattavat vaalien jälkeen saada puolueensa ministereitä Suomen hallitukseen. Yleensä vaaleissa eniten edustajapaikkoja saaneen puolueen puheenjohtajasta tulee pääministeri.
Suomen puolueista useimmin on ollut hallituksessa Keskusta (entinen Maalaisliitto) yhteensä 55 kertaa, joista 38 Maalaisliiton nimellä. Toiseksi eniten Ruotsalainen Kansanpuolue, yhteensä 50 kertaa ja seuraavana SDP, yhteensä 36 kertaa hallituksessa.
Ian Hummer

| Ian Hummer> Henkilötiedot |
| --- | --- |
Koko nimi:  Ian Hummer
Syntynyt: 23. elokuuta 1990 (ikä 34)
Kansalaisuus:   Yhdysvallat
Koripalloilija
Pelipaikka:  laituri
Pituus:  201
Paino:  102
Nyk. joukkue:  Nilan Bisons
Sarja:  Korisliiga
Yliopistojoukkueet
–2013:  Princetonin yliopisto
Ian Hummer (s. 23. elokuuta 1990 Yhdysvallat) on yhdysvaltalainen koripalloilija, pelipaikaltaan laituri. Hän edustaa Korisliigassa pelaavaa Nilan Bisonsia. Suomeen Hummer saapui yksivuotisella sopimuksella heinäkuussa 2014 ja pelasi ensimmäisen liigaottelunsa lokakuun alussa Kouvoja vastaan. Ennen Suomeen saapumistaan hän pelasi kotimaansa lisäksi myös Saksassa.
Halfdan Hegtun

| Halfdan Hegtun |
| --- | --- |
 Hegtun vuonna 2008.
Henkilötiedot
Muut nimet:  Halfdan Anthony Hegtun
Syntynyt: 8. lokakuuta 1918 Vestre Toten, Norja
Kuollut: 25. joulukuuta 2012 (94 vuotta) Oslo, Norja
Ammatti:  toimittaja, kirjailija, poliitikko
Muut tiedot
Tunnustukset:  Kuninkaan ansiomitali (2010)
Halfdan Anthony Hegtun (8. lokakuuta 1918 Vestre Toten – 25. joulukuuta 2012 Oslo) oli norjalainen toimittaja, kirjailija ja poliitikko. Hän työskenteli pitkään Norjan yleisradiossa ja toimi Venstren kansanedustajana vuosina 1965–1972 sekä liberaalin kansanpuolueen kansanedustajana 1972–1973.
Hegtun tunnettiin erityisesti urheilutoimittajana ja humoristina, joka loi itselleen Even Brattbakken -nimisen alter egon.
Aiheesta muualla

Kuvia tai muita tiedostoja aiheesta Halfdan Hegtun Wikimedia Commonsissa
Halfdan Hegtun Norjan suurkäräjien verkkosivuilla (norjaksi)
Happy Nation

| Happy Nation Ace of Base |
| --- | --- | --- |

Studioalbumin tiedot
 Äänitetty : 1991–1992
 Julkaistu: 1992
 Formaatti: CD, c-kasetti, LP
 Tyylilaji: pop, eurodance
 Kesto: 53.35
 Levy-yhtiö: Mega Records
Ace of Basen muut julkaisut
|   | Happy Nation 1992 | The Bridge 1995 |
Happy Nation on Ace of Base -yhtyeen esikoisalbumi, joka julkaistiin vuonna 1992. Albumi sisältää muun muassa kappaleet ”All That She Wants”, ”Wheel Of Fortune” ja ”Happy Nation”.
Toinen versio Happy Nation - U.S. version julkaistiin 25. syyskuuta 1993. Yhdysvalloissa albumi tunnetaan nimellä The Sign.
Albumi nousi listaykköseksi muun muassa Tanskassa, Isossa-Britanniassa, Yhdysvalloissa ja Norjassa.
Kappaleet

Voulez-Vous Danser – 3.20
All That She Wants – 3.31
Münchhausen (Just Chaos) – 3.33
Happy Nation – 4.15
Waiting for Magic – 5.20
Fashion Party – 4.13
Wheel of Fortune – 3.54
Dancer in a Daydream – 4.08
My Mind (Mindless Mix) – 4.11
Wheel 0f Fortune (Original Club Mix) – 4.00
Dimension of Depth – 1.48
Young and Proud – 3.56
All That She Wants (Banghra Version) – 4.17
Moogoperator (Bonuskappale) – 3.31
HMS Sealion (S07)

| HMS Sealion |
| --- | --- |

Aluksen vaiheet
Rakentaja:  Cammell Laird, Birkenhead
Kölinlasku:  5. kesäkuuta 1958
Laskettu vesille:  31. joulukuuta 1959
Palveluskäyttöön:  25. heinäkuuta 1961
Loppuvaihe:  romutettu 1990
Tekniset tiedot
Uppouma:  1 975 t (pinnalla) 2 303 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6 000 shp
Nopeus:  12 solmua (pinnalla) 17 solmua (sukelluksissa)
Miehistöä:  71
Aseistus
Aseistus:  8 x 21" (533 mm) torpedoputkea
HMS Sealion (viirinumero S07) oli Britannian kuninkaallisen laivaston Porpoise-luokan sukellusvene.
Valmistus

Alus tilattiin 11. helmikuuta 1954 Cammell Lairdilta Birkenheadistä, missä köli laskettiin 5. kesäkuuta 1958. Se laskettiin vesille 31. joulukuuta 1959 ja valmistui 25. heinäkuuta 1961.
Palvelus

Alus romutettiin 1990.